stanford-oval/wikipedia huggingface dataset:
Tinnitus Sanctus
Aiheesta muualla

Tinnitus Sanctus Discogsissa. (englanniksi)
Albumi Tinnitus Sanctus Encyclopaedia Metallum -sivustolla (englanniksi)
Sipuli

Sipuli voi tarkoittaa seuraavia:
laukat eli sipulit (Allium ), kasvisuku
sipuli eli ruokasipuli (Allium cepa), tunnetuin sipulilaji
sipulilajien syötävä osa, joka muodostuu lyhyestä varresta ja useista siihen liittyvistä pienistä lehdistä
sipuli, vastaavanlainen muodostuma, talvehtimiselin, useilla muillakin kasveilla kuten liljoilla ja tulppaanilla
liekkikupoli, sipulin muotoinen ortodoksikirkon kupoli
Sipuli, sukunimenä:
Elias Sipuli (1758–1823), suomalainen maanviljelijä ja valtiopäivämies.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sipuli”, voi hakea sivunnimihaulla, laajalla sivunnimihaulla tai tekstihaulla.
Sipulia kuoriessa

| Sipulia kuoriessa> Beim häuten der Zwiebel.Alkuperäisteos |
| --- | --- |
Kirjailija:  Günter Grass
Kieli:  saksa
Julkaistu:  2006
Suomennos
Suomentaja:  Oili Suominen
Kustantaja:  Tammi
Julkaistu:  2009
Ulkoasu:  sidottu
Sivumäärä:  521
ISBN:  978-951-31-3845-5
Sarja: Keltainen kirjasto 385
Aiheesta muualla
Kirjasampo
Löydä lisää kirjojaKirjallisuuden teemasivulta
Sipulia kuoriessa (Beim häuten der Zwiebel) on Günter Grassin kirjoittama fiktiivinen elämäkertateos vuodelta 2006. Sen on suomentanut Oili Suominen, ja suomennos on ilmestynyt vuonna 2009 Tammen kustantamana.
Grassia on pidetty Saksan sotien jälkeisen sukupolven omanatuntona, mutta romaanin Sipulia kuoriessa ilmestyttyä hänen merkitystään on kyseenalaistettu. Hän kertoo kirjassa toimineensa toisen maailmansodan loppuvaiheessa 17-vuotiaana Waffen SS -joukoissa.
Tuomas Tarkki

| Tuomas Tarkki |
| --- | --- |

Henkilötiedot
Syntynyt: 28. helmikuuta 1980 (ikä 44) Rauma
Kansalaisuus:   Suomi
Jääkiekkoilija
Lempinimi:  Taake
Pelipaikka:  maalivahti
Hanska:  vasen
Pituus:  193 cm
Paino:  93 kg
Pelinumero:  40
Pelaajaura
Pääsarjaura:  2005–2017
Seurat:  Gwinnett Gladiators (ECHL) Chicago Wolves (AHL) Kärpät (SML) MODO Hockey (SEL)   Neftehimik Nižnekamsk (KHL) JYP (SML) BK Mladá Boleslav (Tšekin Extraliga) Rungsted Seier Capital (Metal Ligaen)
Tuomas Sakari Tarkki (s. 28. helmikuuta 1980 Rauma) on entinen suomalainen jääkiekkomaalivahti, joka pelasi viimeksi Tanskan Metal Ligaen-joukkue Rungsted Seier Capitalissa.
Ura

Tarkki oli yksi kauden 2006–2007 sensaatioista. Hän tuli alkujaan Kärppiin parin kuukauden koeajalle paikkaamaan loukkaantunutta kanadalaismaalivahti Andy Chiodoa. Lopulta Tarkki kirjoitti loistavien otteidensa ansiosta koko kauden sopimuksen Kärppien ykkösmaalivahdiksi ja Chiodo joutui lähtemään. Tarkki valittiin lokakuussa SM-liigan kuukauden pelaajaksi.
Ennen kautta 2006–2007 Tarkilla oli kokemusta SM-liigasta vain kolmen ottelun verran Rauman Lukon varamaalivahtina. Hän oli myös kokeella Tapparassa ennen kautta 2005–2006. Lisäksi Tarkki on pelannut Pohjois-Amerikassa NCAA-yliopistosarjaa, ECHL:ää ja AHL:ää.
Tarkin nuorempi veli Iiro Tarkki on myös uransa lopettanut jääkiekkomaalivahti, joka pelasi viimeksi Oulun Kärpissä. Veljekset tekivät 7. joulukuuta 2006 historiaa maalein 4–0 päättyneessä Kärppien ja SaiPan välisessä SM-liigaottelussa. Kyseessä oli ensimmäinen kerta suomalaisen pääsarjakiekkoilun historiassa, kun maalivahteina pelaavat veljekset ovat olleet jäällä samaan aikaan.
Kaudella 2006–2007 Tuomas Tarkki oli voittamassa Kärpille SM-liigan mestaruutta. Kauden päätyttyä hänet valittiin SM-liigan parhaaksi maalivahdiksi.
Pelattuaan neljä kautta Kärpissä, Tarkki siirtyi kauden 2009–2010 päätteeksi Ruotsiin, kahden vuoden sopimuksella MODO Hockey -seuraan. Tarkki pelasi lopulta vain yhden kauden MODOssa. Kauden jälkeen KHL-seura Neftehimik Nižnekamsk teki MODOlle tarjouksen Tarkista, ja Tarkki siirtyi kaudeksi 2011–2012 Venäjälle.
Neftehimik Nižnekamsk Tarkki torjui kauden ja päästi pelaamissaan otteluissa keskimäärin 2,73 maalia. Kauden jälkeen hän teki 1+1-vuotisen sopimuksen SM-liigan JYPin kanssa. JYPissä Tarkki on ollut voittamassa SM-pronssia 2013 ja 2015. JYPin voittaessa European Trophyn 2013, Tarkki valittiin turnauksen parhaaksi maalivahdiksi.
Kaudeksi 2016–2017 Tarkki siirtyi tšekkiläiseen BK Mladá Boleslaviin vuoden mittaisella sopimuksella. Sopimus päädyttiin kuitenkin purkamaan joulukuussa Tarkin vaisujen otteiden takia. Tammikuussa 2017 Tarkki teki loppukauden kattavan sopimuksen tanskalaisen Rungsted Seier Capitalin kanssa.
Elokuussa 2017 Tarkki ilmoitti lopettavansa pelaajauransa ja siirtyvänsä Oulun Kärppien naisten edustusjoukkueen maalivahtivalmentajaksi. Valmennusurallaan on Tarkki ehtinyt saavuttamaan Suomen mestaruuden.
Tarkki on naimisissa entisen jääkiekkoilijan Saija Tarkin kanssa.
Aiheesta muualla

Tuomas Tarkki Elite Prospects. Everysport Media Group AB. (englanniksi)
Tuomas Tarkki Eurohockey.com. (englanniksi)
Tuomas Tarkki Jatkoaika.comissa (Internet Archive)
| 0 | 1 | 2 |
| --- | --- | --- |
| Edeltäjä: Janne Pesonen | Jari Kurri -palkinnon voittaja 2008 | Seuraaja: Pekka Tuokkola & Sinuhe Wallinheimo |
| 0 | 1 | 2 |
| --- | --- | --- |
| Edeltäjä: Juuso Riksman | Urpo Ylönen -palkinnon voittaja 2007–2008 | Seuraaja: Juuso Riksman |
Soidin

Soidin tarkoittaa useilla linnuilla parittelua edeltävää käyttäytymistä, jonka seurauksena yksilöt tulevat sellaiseen  fysiologiseen vireeseen, että parittelu on mahdollista. Soitimeen kuuluvat olennaisena osana vastavuoroiset vaistotoiminnot, lähinnä signaalit ja reaktiot.
Koiraan höyhenpuku on soidinaikana kauneimmillaan.
Esimerkiksi korea-asuiset metsokoiraat kerääntyvät keväällä yhteisille soidinpaikoille näyttävään yhteissoitimeen, joka alkaa varhain aamulla. Lajille ominainen soidinkäyttäytyminen on usein isolaatiotekijä joka estää harhapariutumisen eri lajeihin kuuluvien yksilöiden kesken.
Lintujen lisäksi soidinmenoja on myös muilla selkärankaisilla kuten kaloilla sekä monilla selkärangattomilla kuten heinäsirkoilla.
Soidinsuo (Mäntsälä)

Soidinsuo on suo Mäntsälän Hyökännummella.
Suo on keidassuo, ja sen pinta-ala on 39 hehtaaria. Ympäristöministeriön soidensuojelutyöryhmä valitsi vuonna 2015 Soidinsuon yhdeksi soista, joiden luonnonarvoilla on valtakunnallista merkitystä. Suolta on otettu turvepehkua. Pohjoisosassa on jäänteitä turveladoista. Suon laitoja on ojitettu.
Soidinsuo muodostaa yhdessä Porakallion kanssa paikallisten virkistysalueen. Soidinsuo ja Porakallio–Tasalankallio on seutukaavassa varattu retkeily- ja ulkoilualueeksi. Hyökännummen osayleiskaavassa alue on varattu pääosin maa- ja metsätalousvaltaiseksi alueeksi, jonne on osoitettu ohjeellisia ulkoilureittejä.
Smithfield (Rhode Island)

Smithfield on kunta (town) Providencen piirikunnassa, Rhode Islandin osavaltiossa, Yhdysvalloissa. Kunnan asukasluku oli 20 613 vuoden 2000 väestönlaskennassa. Sen pinta-ala on 71,9 neliökilometriä, josta 68,9 neliökilometriä on maa-alaa ja 3,1 neliökilometriä vesialaa. Kunnan asukastiheys on 299,4 as./km². Kunnan alueelle saapuivat ensimmäiset pysyvät asukkaat 1600-luvulla ja siitä muodostui maanviljelysyhteisö. Se nimettiin Ison-Britannian pääkaupungissa Lontoossa sijaitsevan Smithfieldin alueen mukaan. Kunnassa sijaitsee yliopisto Bryant University.
Aiheesta muualla

Wikimedia Commonsissa on kuvia tai muita tiedostoja aiheesta .
Smithfieldin viralliset Internet-sivut (Arkistoitu – Internet Archive)
Rhode Islandin osavaltio
| --- | --- |
Piirikunnat:   Bristol  Kent  Newport  Providence  Washington 
Kaupungit:   Central Falls  Cranston  East Providence  Newport  Pawtucket  Providence (pääkaupunki)  Warwick  Woonsocket 
Kunnat (town):   Barrington  Bristol  Burrillville  Charlestown  Bowers  Coventry  Cumberland  East Greenwich  Exeter  Foster  Glocester  Hopkinton  Jamestown  Johnston  Lincoln  Little Compton  Middletown  Rhode Island  New Shoreham  North Kingstown  North Providence  North Smithfield  Portsmouth  Richmond  Scituate  Smithfield  South Kingstown  Tiverton  Warren  Westerly  West Greenwich  West Warwick
Sergei Voinov

Sergei Voinov (s. 26. helmikuuta 1977) on uzbekistanilainen keihäänheittäjä. Voinovin henkilökohtainen ennätys on 84,80 metriä, jonka hän heitti Villeneuve-d'Ascqissa 17. kesäkuuta 2000.
Voinov voitti lajissaan junioreiden maailmanmestaruuden 1996 Sydneyssä 79,78 metriä kantaneella heitollaan. Aasian kisoissa hän voitti kultaa 1998 tuloksella 79,70 ja pronssia 2002 tuloksella 78,74 metriä. Yleisurheilun Aasian-mestaruuskilpailuissa Voinov saavutti pronssia 1995 ja 2003 sekä hopeaa 2002. Kesäolympialaisiin hän osallistui 1996, 2000 ja 2004, mutta karsiutui jokaisella kerralla loppukilpailusta.
Aiheesta muualla

Sergei Voinov Kansainvälinen yleisurheiluliitto. (englanniksi)
Transit of Venus

| Transit of Venus Three Days Grace |
| --- | --- | --- |

Studioalbumin tiedot
 Äänitetty : 5. tammikuuta – 31. heinäkuuta 2012
 Julkaistu: 2. lokakuuta 2012
 Tuottaja(t): Don Gilmore
 Tyylilaji: alternative metal
 Kesto: 41.40
 Levy-yhtiö: RCA
Three Days Gracen muut julkaisut
| Life Starts Now 2009 | Transit of Venus 2012 | Human 2015 |
Transit of Venus on Three Days Grace -yhtyeen neljäs studioalbumi, joka julkaistiin 2. lokakuuta 2012. Albumin tuottajana toimi Don Gilmore ja levy-yhtiönä RCA Records. Albumi nauhoitettiin Revolution Studiosilla Torontossa. Albumin ensimmäinen single ”Chalk Outline” julkaistiin 14. elokuuta 2012, ja kappaleen musiikkivideo julkaistiin 5. lokakuuta.
Kappaleet

Kaikki sanat Adam Gontier, kaikki sävellykset Adam Gontier, Neil Sanderson, Brad Walst & Barry Stock.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Sign of the Times | 3.11 |  |  |  |  |  |  |  |
| 2. | Chalk Outline | 3.02 |  |  |  |  |  |  |  |
| 3. | The High Road | 3.13 |  |  |  |  |  |  |  |
| 4. | Operate | 3.22 |  |  |  |  |  |  |  |
| 5. | Anonymous | 3.13 |  |  |  |  |  |  |  |
| 6. | Misery Loves My Company | 2.42 |  |  |  |  |  |  |  |
| 7. | Give In to Me (Michael Jackson cover)  | 3.19 |  |  |  |  |  |  |  |
| 8. | Happiness | 2.53 |  |  |  |  |  |  |  |
| 9. | Give Me a Reason | 4.03 |  |  |  |  |  |  |  |
| 10. | Time That Remains | 3.12 |  |  |  |  |  |  |  |
| 11. | Expectations | 2.43 |  |  |  |  |  |  |  |
| 12. | Broken Glass | 3.21 |  |  |  |  |  |  |  |
| 13. | Unbreakable Heart | 3.26 |  |  |  |  |  |  |  |
|  |  | 41.40 |  |  |  |  |  |  |  |
Kokoonpano

Adam Gontier – laulu, rytmikitara
Barry Stock – kitara
Brad Walst – basso, taustalaulu
Neil Sanderson – rummut, taustalaulu, kosketinsoitin
Arvostelut

Allmusic ()
Artistdirect ()
Loudwire ()
Transit of Venus on saanut pääosin myönteisiä arvosteluja.
Listasijoitukset

Transit of Venus sijoittui Billboard 200 -listalla viidenneksi. Edellinen albumi, Life Starts Now, oli sijoittunut kolmanneksi vuonna 2009.
| Vuosi | Lista | Sijoitus |
| --- | --- | --- |
| 2012 | Billboard 200 | 5 |
| 2012 | Rock Albums | 3 |
| 2012 | Alternative Albums | 3 |
| 2012 | Hard Rock Albums | 1 |
Sergei Valamolainen

Sergei Valamolainen kuvattuna 1800-luvun ikonissa.
Pyhittäjä Sergei Valamolainen (Сергий Валаамский) on toinen Valamon luostarin perustajista yhdessä Pyhittäjä Herman Valamolaisen kanssa.
Perimätieto kertoo luostarin perustajan, kreikkalaisen Sergein saapuneen Bysantista Laatokan pohjoispuolelle, nykyisen Sortavalan tienoille, mistä hän siirtyi Valamon saarelle. Saari oli vanha uhrikeskus, jossa asui tietäjävanhuksia ja paikallisia velhoja.
Sergei asettui asumaan luoliin, saarnasi asukkaille evankeliumia ja kastoi ihmisiä kristityiksi. Näin pikkuhiljaa saarelle syntyi luostariyhteisö, johon liittyi myös karjalaissyntyinen Herman, joka jatkoi pyhittäjäisä Sergein työtä.
Perimätiedoissa luostarin perustaminen on sanottu tapahtuneen vuonna 992 mutta asiasta on kiistelty kovastikin. Eräiden tietojen mukaan perustaminen ajoittuisi 1100-luvulle ja eräiden tietojen mukaan vasta 1300-luvulle.
Suomen ortodoksinen kirkko kunnioittaa kumpaakin luostarin perustajaa sekä Sergei Valamolaista että Herman Valamolaista Karjalan valistajina ja pyhinä. Heidän muistopäiväänsä vietetään vuosittain kesäkuun 28. päivänä.
Aiheesta muualla

Wikimedia Commonsissa on kuvia tai muita tiedostoja aiheesta .
Pyhittäjät Sergei ja Herman Valamolainen / Ortodoksi.net
Heikki Kirkinen: / Sergei ja Herman Valamolainen Kansallisbiografia-verkkojulkaisu.  19.11.1998. Helsinki:  Suomalaisen Kirjallisuuden Seura.
Tuomas Telkkä

| Tuomas Telkkä |
| --- | --- |

Henkilötiedot
Syntynyt: 20. syyskuuta 1984 (ikä 40) Lappeenranta
Poliitikko
Kotipaikka:  Helsinki
Tuomas Taneli Telkkä (s. 20. syyskuuta 1984 Lappeenranta) on suomalainen poliitikko ja entinen Suomen ylioppilaskuntien liiton puheenjohtaja. Vuodesta 2021 Telkkä on työskennellyt tasavallan presidentin kansliassa kotimaan asioiden neuvonantajana.
Aiemmin hän on työskennellyt mm. OP Ryhmässä yhteiskuntasuhdepäällikkönä sekä pääjohtajan neuvonantajana.
Opiskeluaikanaan Telkkä oli mukana opiskelijapolitiikassa sekä omassa ylioppilaskunnassaan LTKY:ssä Lappeenrannassa sekä Suomen ylioppilaskuntien liitossa SYL:ssä sen puheenjohtajana.
Suomen ylioppilaskuntien liiton puheenjohtajana

Telkkä toimi vuoden 2008 Suomen ylioppilaskuntien liiton puheenjohtajana. Samana vuonna opiskelijaliikkeen vaikutustyön ansiosta puolison tulojen vaikutus opintotuen asumislisästä poistettiin. Vuoden 2008 aikana myös opintorahaa korotettiin ensimmäistä kertaa yli kymmeneen vuoteen, mikä oli opiskelijaliikkeen pitkäaikainen tavoite. Suomen ylioppilaskuntien liiton puheenjohtajana toimi ennen Telkkää Lasse Männistö ja hänen jälkeensä Jussi Rauvola.
Ennen SYL:iä Telkkä toimi vuonna 2007 Lappeenrannan teknillisen yliopiston ylioppilaskunnan hallituksen puheenjohtajana ja vuonna 2006 hallituksen jäsenenä, vastuullaan koulutuspoliittiset ja kansainväliset asiat.
Kunnallispolitiikka

Telkkä valittiin Lappeenrannan kaupunginvaltuustoon ensimmäisen kerran syksyllä 2008 yhteensä 371 äänellä Tämä oli kahdeksanneksi eniten kaikista valituista ja eniten uusista valtuutetuista. Kunnallisvaaleissa 2012 Telkkä uusi valtuustopaikan saaden 593 ääntä. Hän oli vaaleissa kokoomuksen ääniharava Lappeenrannassa.
Saimaan ammattikorkeakoulu Oy:n hallituksen puheenjohtajana Telkkä toimi vuosina 2009-2017.
Telkkä jätti Lappeenrannan kunnallispolitiikan keväällä 2017 muuttaessaan pysyvästi Helsingiin uusien työtehtävien vuoksi.
Eduskuntavaalit

Telkkä on ollut kokoomuksen listalla ehdolla vuoden 2011 eduskuntavaaleissa Kymen vaalipiirissä ja vuoden 2015 eduskuntavaaleissa Kaakkois-Suomen vaalipiirissä.
Siptah

Faarao Siptah veistoksessa.
Siptah oli Egyptiä 19. dynastian aikaan vuosina 1194–1188 eaa. hallinnut faarao.
Siptahin isä oli hänen edeltäjänsä faarao Seti II ja kuningatar Tiaa oli hänen äitinsä. Siptah nousi lailliseksi kruununperijäksi Seti II:n ja Takhatin pojan Seti-merenptahin kuoltua. Seti II:n kuoleman jälkeen hän nousi valtaan. Tällöin hän oli vielä hyvin nuori ja mahdollisesti jollain tavoin kehitys- tai liikuntavammainen, sillä hänen haudasta löydetty jalkansa oli epämuodostunut (mm. CP-vammaa on esitetty syyksi). On epäselvää hallitsiko Siptah koskaan täydellisesti, sillä kuningatar Tausret sekä kansleri Bay vaikuttivat suuresti hänen hallitusaikanaan, ehkä jopa toimivat kanssahallitsijoina. Siptah kuoli kuudentena hallitusvuonnaan, jolloin kuningatar Tausret otti täyden vallan.
Siptah on haudattu Kuninkaiden laaksoon (hauta KV47). Hautaan on haudattu kaksi henkilöä, joista toisen oletetaan olevan itse Siptah ja toisen hänen äitinsä kuningatar Tiaa. Haudasta löytyi myös Siptahin epämuodostunut jalka. Jonkin aikaa hautauksen jälkeen, hautaan murtauduttiin ja kaikki Siptahin nimet pyyhittiin pois, mutta mahdollisesti kansleri Bay palautti ne myöhemmin.
Aiheesta muualla

Kuvia tai muita tiedostoja aiheesta Siptah Wikimedia Commonsissa
| 0 | 1 | 2 |
| --- | --- | --- |
| Edeltäjä: Seti II | Egyptin faarao 19. dynastia | Seuraaja: Tausret |
Tribrachidium

| Tribrachidium |
| --- | --- |
 Tribrachidium heraldicumin fossiili.
 Ediacarakausi 558–555 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Kaari::  †Trilobozoa
Suku::  †Tribrachidium  Glaessner, 1959
Laji::  heraldicum
Kaksiosainen nimi
 † Tribrachidium heraldicum  Glaessner, 1959 
Katso myös
   Tribrachidium Wikispeciesissä   Tribrachidium Commonsissa 
Infobox OKNimi-testi OK: 
Tribrachidium on sukupuuttoon kuollut ediacarankauden pohjaeläin. Sillä on kolme lohkoa jotka ovat kiertyneet sen ympärille spiraalin muotoon. Fossiileissa ne ovat vastapäivään, mutta eläimessä ne ovat olleet myötäpäivään.
Kuvaus

Tribrachidium on kiekon muotoinen. Löydetyissä fossiileissa sen koko on ollut suurimmillaan noin 4 senttimetriä. Sillä on kolme lohkoa jotka kiertyvät lonkeromaisina kärkeä kohti kaventuvina sen ympäri myötäpäivään. Lonkerossa on ohuita, tasapaksuja harjaksia jotka ovat suoria tai kaarevia ja jotka suuntautuvat etureunasta lonkeron kaarevaa sisäreunaa. Keskellä on Y-muotoinen ura jonka on arveltu olevan suu. Varret ovat kohollaan suun pinnan yläpuolella.
Löytöpaikat

Tribrachidiumia on löydetty Flinders Rangen alueelta Etelä-Australiasta, Vienanmeren alueelta Venäjältä ja Podoliasta Ukrainasta.
Aiheesta muualla

Tribrachidium heraldicum Glaessner & Daily, 1959 Smithsonian Institution – Natural History Museum.  20.12.2018. Viitattu 6.12.2019. (englanniksi)
600 Million Years – Tribrachidium – a three-lobed organism Melbourne Museum. Arkistoitu 17.10.2019. Viitattu 6.12.2019. (englanniksi)
Vendian Animals: Tribrachidium University of California Museum of Paleontology – UCMP. Viitattu 6.12.2019. (englanniksi)
Sosandros (asklepiadi)

| Sosandros> Σώσανδρος.Henkilötiedot |
| --- | --- |
Syntynyt: 400-luku eaa. Kos
Kuollut: 300-luku eaa.
Ammatti:  lääkäri
Vanhemmat:  Herakleides ja Fainarete (tai Praksithea)
Sosandros (m.kreik. Σώσανδρος, Sōsandros, lat. Sosander; 400/300-luku eaa.) oli antiikin kreikkalainen lääkäri, joka oli kotoisin Kosilta ja kuului asklepiadien sukuun. Hän oli Herakleideen poika ja tunnetuimman Hippokrateen eli Hippokrates II:n veli, ja 17:ttä sukupolvea Asklepioksesta laskettuna. Asklepiades Farmakion lainaa jotakuta Sosandros-nimistä lääkäriä, joka saattaa olla sama henkilö.
Sipuli (kasvinosa)

Salottisipuleita
Sipuli on eräillä kasveilla esiintyvä maanalainen, pystyasennossa oleva muodostuma, joka on kehittynyt varresta sekä muuntuneista lehdistä. Se toimii vararavintosäiliönä kasvin lepovaiheessa. Sipulin kasvattavia kasveja voidaan kutsua sipulikasveiksi, ja ne saattavat kasvattaa sivusipuleita sekä useat niistä myös jakaantuvat.
Syötävät sipulit saadaan sipulien eli laukkojen (Allium) sukuun kuuluvista kasveista. Sipulirakenne esiintyy monilla muillakin kasveilla, jotka kaikki kuuluvat yksisirkkaisiin. Sipulin kasvattavia kasveja ovat esimerkiksi monet lilja- ja narsissikasvien heimoihin kuuluvat kasvit, osa parsakasveista sekä muutamat kurjenmiekkalajit (Iris).
Aiheesta muualla

Kuvia tai muita tiedostoja aiheesta sipuli Wikimedia Commonsissa
Sipulikanava

| Sipulikanava |
| --- | --- |

Kaupallinen:  Ei
Tyyppi:  Kuvafoorumi
Rekisteröinti:  Ei
Kielet:  Suomi
Omistaja:  Kim Holviala, tunnettiin nimimerkillä Ylläpito
Avattu:  13. maaliskuuta 2014
Suljettu:  1. marraskuuta 2017
Nykyinen tila:  Suljettu
Sipulikanava oli suomalainen salatussa Tor-verkossa toiminut kuvafoorumi. Sipulikanava oli toimintansa lopettaneen Thorlaudan seuraaja, ja se perustettiin vuoden 2014 alussa. Sivustoa käytetettiin myös rikollisiin tarkoituksiin, kuten esimerkiksi huumekaupoista sopimiseen, sekä keskusteluun huumeista ja muista ”kielletyistä” aiheista anonyymiteetin suojissa. Tulli ja keskusrikospoliisi sulkivat Sipulikanavan 1. marraskuuta 2017. Sulkemisesta yhden vuorokauden kuluttua tilalle oli tullut kolme uutta sivustoa.
Ylläpitäjää, vuonna 1973 syntynyttä vantaalaista IT-alan ammattilaista Kim Hjalmar Holvialaa epäiltiin törkeästä huumausainerikoksesta. 11. helmikuuta 2019 Itä-Uudenmaan käräjäoikeus tuomitsi hänet kolmeksi vuodeksi ja neljäksi kuukaudeksi vankeuteen avunannosta törkeisiin huumausainerikoksiin ja huumausainerikoksiin. Holviala oli nimetty Piraattipuolueen ehdokkaaksi kevään 2019 eduskuntavaaleihin. Hän sai 536 ääntä eikä tullut valituksi. Korkeimmassa oikeudessa 2022 tuomio piteni yli 5 vuodeksi.
Aiheesta muualla

Poliisi julkaisi kuvat: Näin huumekauppaa käydään TOR-verkossa – tehovalvonnassa kärysi 16 diileriä iltasanomat.fi. Arkistoitu 30.1.2017. Viitattu 30.1.2017.
Suomen sairaimmat duunit – Pyromaani ja huumekuriiri uutissuora.fi. Arkistoitu 2.3.2017. Viitattu 1.3.2017.
Janne Suutarinen: Kim Holviala – suomalaisen darknetin isähahmo  21.1.2018. Kannunvalajat ry. Viitattu 10.6.2018.
Sofia Rein

Sofia Rein
Reinin perhe
Hedvig Maria Sofia Rein, o.s. Florin, (23. toukokuuta 1846 Kirkkonummi – 15. tammikuuta 1907 Helsinki) oli valtioneuvoksetar, joka toimi aktiivisesti naisliikkeessä ja eri yhdistyksissä Helsingissä 1900-luvun taitteessa.
Rein syntyi Kirkkonummella, eli silloisessa Raaseporin itäisessä kihlakunnassa, vuonna 1846. Hänen isänsä oli sotakamreeri Johan Gustaf Florin (1809–1883). Äiti Sofia Lovisa Amalia (1816–1873) oli syntynyt Sjundbyn kartanossa ja kuului Adlercreutzin aatelissukuun.
Vuodesta 1864 lähtien hän oli naimisissa professori, todellinen valtioneuvos Karl Gabriel Thiodolf Reinin (1838–1919) kanssa. Pariskunnalla oli viisi lasta: Maria Gabriella Hertzberg (1867–1927), historian professori Gabriel Rein (1869–1947), Hedvig Matilda Schulman (1871–1947),  kreikan kirjallisuuden professori Edvard Rein (1873–1940) ja Karl Alexander Rein (1879–1937).
Rein oli miehensä tavoin fennomaani ja aktiivisesti mukana erilaisissa rahankeräyksissä, joilla edistettiin suomalaisuuteen liittyviä hankkeita. Rein oli esimerkiksi mukana perustamassa Vihdin suomalaista kansanopistoa sekä Lohjan suomalaista ja ruotsalaista kansakoulua. Luottamustoimijana hän oli mukana mm. Helsingin rouvasväenyhdistyksen toiminnassa ja puheenjohtajana Helsingin köyhien lasten työhuoneen johtokunnassa. Hän oli myös yksi Marttaliiton perustajajäsenistä.
Vuonna 1892 Rein oli mukana Uudenmaan läänin kuvernöörille Hjalmar Georg Palinille  osoitetussa kirjeessä, jossa vaadittiin ankarampaa järjestystä Helsingin irtolaisia ja "langenneita naisia" kohtaan, sekä työ- ja parannuslaitoksen perustamista kaupunkiin kyseisiä naisia varten. Laitoksen hoitajiksi kirjeen allekirjoittajat ehdottivat "taitavia sivistyneitä naisia".
Sofia Sadeharju

Sofia Maria Johanna Sadeharju (s. 16. heinäkuuta 1989 Helsinki) on suomalainen pituushyppääjä, joka edustaa Helsingin Kisa-Veikot -seuraa. Pituudessa hänen ennätyksensä on 615 cm, jonka hän hyppäsi Keuruun juhannuskisoissa 2010 kahden metrin myötätuuleen. Hänen halliennätyksensä on 603 cm (2008).
Hän on saavuttanut hopeaa Kajaanin Kalevan kisoissa 2010. Häntä valmentavat Harri Laiho ja Arto Bryggare. Aiemmin häntä ovat valmentaneet Tapio Laitinen (–2005) ja Maria Hirvonen (2005–2012).